OBRAZLOŽENJE

UZ PRORAČUN OPĆINE VIŠNJAN ZA 2023. GODINU

I PROJEKCIJE ZA 2024. I 2025. GODINU

1. TROGODIŠNJI PRORAČUNSKI OKVIR 
Prijedlog Proračuna Općine Višnjan za razdoblje 2023. - 2025. godine izrađen je temeljem odrednica Zakona o  proračunu („Narodne novine“ broj 144/21) i Uputa Ministarstva financija za izradu proračuna jedinica lokalne i područne (regionalne) samouprave za razdoblje 2023. – 2025. godine.
Prihodi, primici, rashodi i izdaci proračuna i financijskog plana iskazuju se prema proračunskim klasifikacijama. Sukladno Pravilniku o proračunskim klasifikacijama („Narodne novine“, broj 26/10, 120/13 i 01/20) proračunske klasifikacije jesu: 
a) organizacijska – to je prikaz rashoda i izdataka prema strukturi ustroja Općine, prema razdjelima i glavama,

b) ekonomska –  sadrži prihode i primitke po prirodnim vrstama te rashode i izdatke prema ekonomskoj namjeni za koju služe, a prema računima iz računskog plana koji su propisani,

c) funkcijska – to je skup poslova i funkcija  organiziranih i razvrstanih prema namjeni za koju služe, koncipirana je u skladu s međunarodnim standardima, a  sastoji se od 10 funkcija,

d) lokacijska – to je prikaz rashoda i izdataka prema teritorijalnom ustroju Republike Hrvatske, daje odgovor na pitanje lokacije subjekta korisnika sredstava proračuna (županija, grad, općina),

e) programska – daje odgovor na pitanje za što se koriste javni prihodi. Program je skup neovisnih, usko povezanih aktivnosti i projekata usmjerenih ispunjenju zajedničkog cilja,
 f) izvori financiranja - čine prihodi iz kojih se podmiruju rashodi određene vrste i utvrđene namjene. Za svaki planirani prihod određeno je uz koji izvor financiranja se veže, a rashodi se mogu izvršavati do visine planiranih ili ostvarenih prihoda po izvorima.

Izvori financiranja Proračuna Općine Višnjan za 2023. godinu su: Opći prihodi i primici, Vlastiti prihodi, Prihodi za posebne namjene, Pomoći, Donacije, Prihodi od prodaje nefinancijske imovine i Namjenski primici.
Prijedlog Proračuna sastoji se od:

a) Plana za 2023. godinu i  projekcije za 2024. i 2025. godinu, koji se sastoji od:
· Općeg dijela Proračuna kojeg čine Račun prihoda i rashoda, Račun financiranja i Raspoloživa sredstva iz prethodnih godina,
· Posebnog dijela Proračuna kojeg čine planovi rashoda i izdataka raspoređenih po organizacijskoj klasifikaciji, izvorima financiranja i ekonomskoj klasifikaciji, raspoređenih u programe koji se sastoje od aktivnosti i projekata
b) Obrazloženja uz Proračun Općine Višnjan za 2023. godinu i projekcije za 2024. i 2025. godinu 
Kod izrade Proračuna vodilo se  time da sve zakonom propisane aktivnosti budu zadovoljene, da korisnici Proračuna mogu nesmetano funkcionirati, te da se svi prihodi namjenski troše za namjene za koje su zakonom predviđene. 
2. OPĆI  DIO PRORAČUNA OPĆINE   ZA 2023. GODINU

Svi prihodi i rashodi planirani su po ekonomskoj klasifikaciji što znači da su planirani na odgovarajućim računima Računskog plana za proračunsko računovodstvo u skladu s Pravilnikom o proračunskom računovodstvu i Računskom planu („Narodne novine“ broj 124/14, 115/15, 87/16, 3/18, 126/19 i 108/20) i to na računima razreda 3, 4, 5, 6, 7 i 8 te njima pripadajućih skupina.
Ukupni prihodi i primici Proračuna Općine Višnjan za 2023. godinu planirani su u iznosu od 3.484.317 eura, dok su rashodi i izdaci planirani su u iznosu od 4.425.030 eura.

Višak prihoda prenesen iz prethodnih godina planiran je u iznosu od 940.713 eura

PRIHODI I PRIMICI

Prihodi poslovanja Općine Višnjan za 2023. godinu planirani su u iznosu od 2.012.889 eura, a čine ih prihodi od poreza planirani u iznosu od 1.037.085 eura, pomoći iz inozemstva i od subjekata unutar općeg proračuna planirani su u iznosu od 245.145 eura ( tekuće pomoći iz županijskog proračuna za manifestacije, tekuće pomoći izravnanja za decentralizirane funkcije vatrogastva i kapitalna pomoć iz EU za izgradnju Dječjeg vrtića Rapavel), prihodi od imovine u iznosu od 41.588 eura (prihodi od kamata, prihodi od zakupa poljoprivrednog zemljišta, zakupa poslovnih i stambenih prostora, naknada za koncesije i dr.), prihodi od upravnih i administrativnih pristojbi, pristojbi po posebnim propisima i naknada planirani u iznosu od 621.706 eura (upravne i administrativne pristojbe, naknada za nezakonito izgrađene građevine, doprinos za šume, komunalni doprinos, komunalna  naknada, sufinanciranje cijene usluge u dječjem vrtiću i dr.), prihodi od donacija planirani u iznosu od 67.365 eura.
Prihodi od prodaje nefinancijske imovine planirani su u iznosu od 1.203.991 eura (prihodi od prodaje građevinskog zemljišta i prihodi od prodaje zgrada u vlasništvu općine, te prihod od prodaje vozila).

Primici od financijske imovine i zaduživanja planirani su u iznosu od 267.437 eura, a 
odnose se na povrat zajma danog trgovačkom društvu u vlasništvu općine.
RASHODI I IZDACI
Rashodi poslovanja Općine Višnjan za 2023. godinu planirani su u iznosu od 2.103.114 eura, a čine ih rashodi za zaposlene planirani u iznosu od 401.881 eura, materijalni rashodi planirani u iznosu od 912.071 eura, financijski rashodi planirani u iznosu od 4.490 eura, subvencije planirane u iznosu od 70.343 eura, pomoći dane u inozemstvo i unutar općeg proračuna planirane u iznosu od 35.530 eura, naknade građanima i kućanstvima na temelju osiguranja i druge naknade planirane u iznosu od 39.539 eura, ostali rashodi planirani u iznosu od 639.260 eura;

Rashodi za nabavu nefinancijske imovine planirani u iznosu od 2.321.916 eura, a čine ih rashodi za nabavu neproizvedene dugotrajne imovine planirani u iznosu od 119.450 eura, rashodi za nabavu proizvedene dugotrajne imovine planirani u iznosu od 2.202.466 eura.
Proračun Općine Višnjan sastoji se od razdjela, glava i programa. Programi se sastoje od aktivnosti i projekata (kapitalni i tekući projekti). 
RAZDJEL 001 OPĆINSKA TIJELA

___________________________________________________________________
                   GLAVA 00101 PREDSTAVNIČKA I IZVRŠNA TIJELA
___________________________________________________________________

                              Program 1000  Osnovne aktivnosti općinskih tijela
___________________________________________________________________
RAZDJEL  002 JEDINSTVENI UPRAVNI ODJEL

___________________________________________________________________

                    GLAVA 00201 SLUŽBA ZA JAVNU UPRAVU

___________________________________________________________________                       
                                    Program 2000  Javna uprava i administracija

____________________________________________________________________                                                 
                        GLAVA 00202 GOSPODARSKA DJELATNOST
____________________________________________________________________
                                    Program 3000  Program potreba za unapređenje gospodarstva
____________________________________________________________________

                               Program 3002  Upravljanje općinskom imovinom

____________________________________________________________________

                               Program 5000  Protupožarna zaštita i spašavanje

_______________________________________________________________________________      
                         GLAVA 00203 KOMUNALNA DJELATNOST
____________________________________________________________________
                                   Program 4000  Program održavanja komunalne infrastrukture
_______________________________________________________________________________                                 
                                   Program 4007 Program gradnje komunalne infrastrukture
____________________________________________________________________                                  
                        GLAVA 00204 DRUŠTVENA DJELATNOST
____________________________________________________________________
                                    Program 6001  Program javnih potreba u obrazovanju
____________________________________________________________________   
                                     Program 6002  Program potreba u kulturi
____________________________________________________________________
                                     Program 6003 Program javnih potreba u sportu
____________________________________________________________________
                                     Program 6004  Programi tehničke kulture
____________________________________________________________________
                                    Program 6005  Program javnih potreba u socijalnoj skrbi
____________________________________________________________________

                               Program 6006 Program ostalih udruga društvenog usmjerenja

____________________________________________________________________

                    Proračunski korisnik 46165 DJEČJI VRTIĆ VIŠNJAN

                               Program 6000  Program predškolskog odgoja
3. POSEBNI DIO PRORAČUNA OPĆINE VIŠNJAN ZA 2023. GODINU
RAZDJEL 001 OPĆINSKA TIJELA PLANIRANO 123.283 EURA
GLAVA 00101 PREDSTAVNIČKA I IZVRŠNA TIJELA PLANIRANO 123.283 EURA 

Program 1000 Osnovne aktivnosti općinskih tijela planirano u iznosu od 123.283 eura.
Opis programa:
U ovom programu se obavljaju zadaće koje se odnose na poslove vezane uz rad gradskog vijeća, poslove organizacije rada općinskog načelnika te suradnju općinskog načelnika s državnim tijelima, ustanovama, drugim pravnim osobama, drugim jedinicama lokalne i područne (regionalne) samouprave i drugim institucijama u zemlji i inozemstvu, poslove protokola i odnosa s javnošću, organiziranje tiskovnih konferencija, priopćenja i prezentacija aktivnosti upravnog odjela Općine, te poslove vezane uz obilježavanje prigodnih datuma, te proslava i svečanosti.
Zakonske i druge osnove: 
· Statut Općine Višnjan (Službeni glasnik broj 1/21)
· Zakon o lokalnoj i područnoj (regionalnoj) samoupravi (NN broj 33/01, 60/01, 129/05, 109/07, 125/08, 36/09, 150/11, 144/12, 19/13, 137/15, 123/17, 98/19 i 144/20).

Ciljevi provedbe programa i pokazatelji uspješnosti kojima će se mjeriti ostvarenje ciljeva:
Obavljanjem svih predviđenih poslova doprinosi se boljem raspolaganju odobrenih proračunskih sredstava i kvalitetnijem donošenju odluka, zadovoljstvo građana i broj protokolarnih posjeta
RAZDJEL 002 JEDINSTVENI UPRAVNI ODJEL PLANIRANO 4.301.747EURA         
GLAVA 00201 SLUŽBA ZA JAVNU UPRAVU PLANIRANO 362.802 EURA
Program 2000 Javna uprava i administracija planirano u iznosu od 362.802 eura.
Opis programa:
Pod navedenim programom podrazumijeva se obavljanje poslova iz djelokruga rada jedinice lokalne i područne samouprave, upravno-pravni, opći poslovi, rukovanje inventarom  i opremom te vođenje o tome odgovarajućih očevidnika; stručno-tehnički poslovi, administrativni poslovi i poslovi računovodstveno financijskog poslovanja Općine. Po potrebi obavljaju se i druge poslove koji mu se stave u zadaću za navedena tijela uprave, a koji po svojoj prirodi spadaju u djelokrug njegovih poslova.
Zakonske i druge osnove: 
· Pravilnik o unutarnjem redu Jedinstvenog upravnog odjela Općine Višnjan,

· Zakon o lokalnoj i područnoj (regionalnoj) samoupravi (NN broj 33/01, 60/01, 129/05, 109/07, 125/08, 36/09, 150/11, 144/12, 19/13, 137/15, 123/17, 98/19 i 144/20)
· Zakon o proračunu (NN broj 144/21)

Ciljevi provedbe programa i pokazatelji uspješnosti kojima će se mjeriti ostvarenje ciljeva:
Obavljanjem upravno-pravnih i drugih općih, administrativnih i tehničko-pomoćnih poslova doprinosi boljem i učinkovitijem raspolaganju odobrenim proračunskim sredstvima i kvalitetnijem donošenju odluka, te učinkovito upravljanje proračunskim sredstvima kao i poštivanje zakonskih rokova.
GLAVA 00202 GOSPODARSKA DJELATNOST PLANIRANO 1.267.635 EURA
Program 3000 Program potreba za unapređenje gospodarstva planirano u iznosu od 675.001 eura.
Opis programa:

Ovim programom osiguravaju se sredstva za pomoći i subvencije trgovačkim društvima, poticanje suradnje sa drugim jedinicama lokalne samouprave, kao i nabavu nekretnina.
 Zakonske i druge osnove:
· 
Statut Općine Višnjan (Službeni glasnik broj 1/21)
· Zakon o lokalnoj i područnoj (regionalnoj) samoupravi (NN broj 33/01, 60/01, 129/05, 109/07, 125/08, 36/09, 150/11, 144/12, 19/13, 137/15, 123/17, 98/19 i 144/20)
Ciljevi provedbe programa i pokazatelji uspješnosti kojima će se mjeriti ostvarenje ciljeva:

Razvoj gospodarstva na području Općine Višnjan
Program 3002 Upravljanje općinskom imovinom planirano u iznosu od 530.892 eura.

Opis programa:

Ovim programom osiguravaju se sredstva za ulaganje u rekonstrukciju zgrade općinske uprave, izgradnju zamjenskih stambenih jedinica, adaptacija zgrade Palača Miani

Zakonske i druge osnove:
· 
Statut Općine Višnjan (Službeni glasnik broj 1/21)
· Zakon o lokalnoj i područnoj (regionalnoj) samoupravi (NN broj 33/01, 60/01, 129/05, 109/07, 125/08, 36/09, 150/11, 144/12, 19/13, 137/15, 123/17, 98/19 i 144/20)
Program 5000 Protupožarna zaštita i spašavanje planirano u iznosu od 61.742 eura.

Opis programa:

Ovim programom osiguravaju se sredstva za spašavanje ljudi i imovine ugrožene požarom ili nekom drugom katastrofom, provođenje programa protupožarne i civilne zaštite.

 Zakonske i druge osnove:
· Zakon o vatrogastvu (NN 125/19, 114/22)

· Zakon o zaštiti od požara (NN 92/10, 114/22)

Ciljevi provedbe programa i pokazatelji uspješnosti kojima će se mjeriti ostvarenje ciljeva:

Koordinacija i financiranje JVP Poreč, DVD Višnjan, te djelatnost civilne zaštite

GLAVA 00203 KOMUNALNA DJELATNOST PLANIRANO 2.109.001 EURA
Program 4000 Program održavanja komunalne infrastrukture planirano u iznosu od 391.836 eura.
Opis programa:

Ovim programom osiguravaju se sredstva za uredno i redovito održavanje komunalne infrastrukture kako bi ista služila svrsi za koju je namijenjena.
 Zakonske i druge osnove:

· Zakon o komunalnom gospodarstvu  (NN 68/18, 110/18 i 32/20)

· Zakon o lokalnoj i područnoj (regionalnoj) samoupravi (NN broj 33/01, 60/01, 129/05, 109/07, 125/08, 36/09, 150/11, 144/12, 19/13, 137/15, 123/17, 98/19 i 144/20)
Ciljevi provedbe programa i pokazatelji uspješnosti kojima će se mjeriti ostvarenje ciljeva:

Učinkovito održavanje komunalne infrastrukture i poboljšanje kvalitete komunalnih usluga stanovništva Općine Višnjan

Program 4007 Program gradnje komunalne infrastrukture planirano u iznosu od 1.717.165 eura.
Opis programa:

Ovim programom osiguravaju se sredstva za ulaganje u kapitalne projekte u komunalnoj infrastrukturi – rekonstrukcija nerazvrstanih cesta, izgradnja parkirališta, izgradnja javne rasvjete, izgradnja oborinske odvodnje, izgradnja nogostupa i dr.

Zakonske i druge osnove:

· Zakon o komunalnom gospodarstvu  (NN 68/18, 110/18 i 32/20)

· Zakon o lokalnoj i područnoj (regionalnoj) samoupravi (NN broj 33/01, 60/01, 129/05, 109/07, 125/08, 36/09, 150/11, 144/12, 19/13, 137/15, 123/17, 98/19 i 144/20)
Ciljevi provedbe programa i pokazatelji uspješnosti kojima će se mjeriti ostvarenje ciljeva:

Kvalitetnija komunalna infrastruktura, a time i poboljšanje kvalitete života stanovništva Općine Višnjan.

GLAVA 00204 SLUŽBA ZA DRUŠTVENE DJELATNOSTI PLANIRANO 562.309 EURA
Program 6001  Program javnih potreba u obrazovanju planirano u iznosu od 33.181 eura
Opis programa:

Ovim programom osiguravaju se sredstva za sufinanciranje produženog boravka, sufinanciranje cijene prijevoza učenika, stipendije, darivanje djece i drugo
 Zakonske i druge osnove:
· Statut Općine Višnjan (Službeni glasnik broj 1/21)
· Zakon o lokalnoj i područnoj (regionalnoj) samoupravi (NN broj 33/01, 60/01, 129/05, 109/07, 125/08, 36/09, 150/11, 144/12, 19/13, 137/15, 123/17, 98/19 i 144/20)
Ciljevi provedbe programa i pokazatelji uspješnosti kojima će se mjeriti ostvarenje ciljeva:

Povećati standard u predškolskom, i osnovnoškolskom obrazovanju.
Program 6002 Program javnih potreba u kulturi planirano u iznosu od 37.208 eura
Opis programa:

Ovim programom osiguravaju se sredstva za djelatnosti udruga u kulturi, održavanju kulturnih manifestacija, očuvanje kulturne baštine na području općine 
 Zakonske i druge osnove:
· Zakon o udrugama (NN 74/14, 70/17 i 98/19)
Ciljevi provedbe programa i pokazatelji uspješnosti kojima će se mjeriti ostvarenje ciljeva:

Zaštita i očuvanje kulturnih dobara na području Općine Višnjan, unapređenje kulturne djelatnosti i realizacija prihvaćenih programa udruga u kulturi.
Program 6003 Program javnih potreba u sportu planirano u iznosu od 29.199 eura.
Opis programa:

Ovim programom osiguravaju se sredstva za redovnu aktivnost sportskih udruga temeljem prihvaćenih programa, kao i održavanje sportskih terena
 Zakonske i druge osnove:
· Zakon o sportu (NN 71/06, 150/08, 124/10, 124/11, 86/12, 94/13,  85/15, 19/16, 98/19, 47/20 i 77/20)

Ciljevi provedbe programa i pokazatelji uspješnosti kojima će se mjeriti ostvarenje ciljeva:

Realizacija prihvaćenih programa udruga u sportu, te poticanje mladih na bavljenje sportom.
Program 6004 Programi tehničke kulture planirano u iznosu od 3.318 eura.
Opis programa:

Ovim programom osiguravaju se sredstva za poticanje rada udruga u tehničkoj kulturi
 Zakonske i druge osnove:
•
Zakon o udrugama (NN 74/14, 70/17 i 98/19)

Ciljevi provedbe programa i pokazatelji uspješnosti kojima će se mjeriti ostvarenje ciljeva:
Poticati mlade na bavljenje tehničkom kulturom
Program 6005 Program javnih potreba u socijalnoj skrbi planirano u iznosu od 28.789 eura

Opis programa:

Ovim programom osiguravaju se sredstva za pružanje materijalne i financijske pomoći socijalno ugroženim građanima Općine Višnjan te ispunjavanje svih zakonom i Programom preuzetih obveza. 

 Zakonske i druge osnove:
· Zakon o socijalnoj skrbi (NN 18/22)

Ciljevi provedbe programa i pokazatelji uspješnosti kojima će se mjeriti ostvarenje ciljeva:

Podmirenje troškova stanovanja, dodjela jednokratnih novčanih pomoći, potpora za novorođeno dijete, te jednokratna pomoć učenicima i studentima slabijeg imovinskog stanja.

 Program 6006 Program ostalih udruga društvenog usmjerenja planirano u iznosu od 10.166 eura

Opis programa:

Ovim programom osiguravaju se sredstva za redovan rad ostalih udruga društvenog usmjerenja kao i sufinanciranje Hitne medicinske pomoći Istarske županije
Zakonske i druge osnove:
· Zakon o udrugama (NN 74/14, 70/17 i 98/19)

Ciljevi provedbe programa i pokazatelji uspješnosti kojima će se mjeriti ostvarenje ciljeva:

Poticanje djelatnosti udruga građana.

Proračunski korisnik 46165 DJEČJI VRTIĆ VIŠNJAN

Program 6000 Program predškolskog odgoja planirano u iznosu od 420.448 eura
Opis programa:

Ovim programom Dječji vrtić Višnjan provodi zadaće u odgojnom i obrazovnom procesu razvoja rane i predškolske dobi te unapređenje i osuvremenjivanje prakse odgoja i obrazovanja.
 Zakonske i druge osnove:
· Zakon o predškolskom odgoju i obrazovanju (NN broj 10/97, 107/07, 94/13 i 98/19)

· Zakon o ustanovama (NN broj 76/93, 29/97, 47/99, 35/08 i 127/19)

· Statut Dječjeg vrtića Višnjan

Ciljevi provedbe programa i pokazatelji uspješnosti kojima će se mjeriti ostvarenje ciljeva:

Stvaranje kvalitetnih uvjeta za život i kontinuirano učenje djece, rad na njezi i skrbi za tjelesni razvoj svakog djeteta u okruženju koje je sigurno i poticajno.

                                                                                                               OPĆINSKI NAČELNIK
                                                                                                                      Angelo Mattich

